તમે ક્યારેય એ બાબતની નોંધ લીધી છે કે આપણે કેવા કોઈ વખત કોઈને ભેટ આપ્યા બાદ તે વ્યક્તિ તે ભેટનું શું કરે છે તે જાણવાની તાલાવેલી રાખતા હોઈએ છીએ? અને જયારે આપણે એ વાતને જાણીએ કે તે વ્યક્તિએ આપણી ભેટનો સરખી રીતે ઉપયોગ જ નથી કર્યો કે પછી તે કોઈને આપી દીધી હતી તો આપણને તેનું દુ:ખ પણ લાગતું હોય છે. તેનો અર્થ એ થયો કે આપણે ખરેખર તો આપણી ભેટથી અળગા થયા જ નહોતા. તો પછી આમાં આપવાનું કર્મ કેવી રીતે થયું ગણાય?